Politiet har sigtet en mand for otte brud på loven, da han i nat forsøgte at stikke af fra politiet.

En patruljevogn så natten til fredag en bil, der kørte usikkert. De besluttede at stoppe bilen og undersøge årsagen, men det viste sig at blive en større opgave end ventet. Den 22-årige fører af bilen ville ikke stoppe, da han var beruset. - Han forsøger at køre fra dem, og der kører han over for mange røde lys, han kører mod en ensrettet vej, kører for stærkt og var påvirket af spiritus, siger vagtchef fra Nordjyllands Politi, Per Vagn. Manden ender med at køre i en bus-grav omkring klokken 04.30, og der anholder politet manden. Der er i alt otte sigetelser mod manden, der i øvrigt ikke havde noget kørekort. - Hvis man tænker på, at man får et klip i kørekortet for hver forseelse, så er det rigtig mange, siger Per Vagn. Politiet har taget mandens kørekort.